Document ID: /roh_data/filtered/fineweb-2-filterrobots_roh.jsonl.gz/46309

Sco quai che Pascal Murbach, il manader dal servetsch forestal Surses, di, profita la biodiversitad da las lavurs. Uschia possia il guaud da lareschs en il futur puspè vegnir duvrà per laschar pascular ils animals. In guaud da lareschs saja interessant da nizzegiar sco pastgira, perquai che las curunas dals lareschs laschian tras dapli glisch ch’autras plantas. Uschia possia giun terren sa sviluppar chagliom ed ina vegetaziun bassa multifara. Cun runcar las autras plantas, sco per exempel ils pigns che stgirentan il terren sut ils lareschs, possia la vegetaziun al terren vegnir mantegnida.